Palazzo Porto

Palazzo Porto je renesansna palača u ulici Contra' Porti 21 u centru Vicenze, grada u Sjevernoj Italiji (Provincija Vicenza). Palaču je projektirao Andrea Palladio. Historija i karakteristike Porodica Porto bila je vrlo bogata i moćna u Vicenzi, pa su neki od njih već imali nekoliko palača u tom kvartu koji još i danas nosi njihovo prezime. Naročito je bio bogat naručilac Iseppo Porto koji je imao brojne odgovorne funkcije u gradskoj upravi i stoga je više puta radio po službenoj dužnosti s Palladijem. Pored toga, porodica Porto bila je u vrlo dobrim odnosima s porodicom Thiene koji su bili veliki Palladijevi simpatizeri i naručioci, zato se pretpostavlja i da odnos između Palladia i Iseppa nije bio samo strogi odnos između naručioca i arhitekta, već prijateljski odnos. U prilog tom ide i činjenica da se Palladio trideset godina kasnije prihvatio posla da u naselju Malo projektira i podigne Iseppu veliku vilu, koju nije dovršio jer su i on i Iseppo umrli 1580. godine. Palača je bila dovršena u novembru 1549. godine, ali ne i fasada koja je dovršena tri godine kasnije (1552). Brojni Palladijevi crteži dokumentiraju kompleksnost posla kojeg se prihvatio. U prvim skicama on razrađuje ideju sa dva stambena bloka, jednim duž ulice i drugim na dnu dvorišta. U traktatu I quattro libri dell'architettura objavio je crtež u kom su ta dva bloka međusobno povezana veličanstvenim atrijem s monumentalnim kompozitnim stupovima, ali to je najvjerojatnije bila prerada orginalne ideje za tu knjigu. Za razliku od zgrade Palazzo Civena koju je Palladio izveo samo nekoliko godina ranije, Palazzo Porto u potpunosti reflektira utjecaj koji je na njega imalo putovanje u Rim 1541. i evoluciju njegove arhitekture jer se tamo susreo i s djelima suvremenika, poput Bramantea. Dvije [[prostorija|sobe s lijeve strane atrija bile su oslikane freskama Veronesea i Brusasorzia, a štukature je izveo Ridolfi. Na atici su skulpture Iseppa i njegovog sina Leonide, u togama kao Rimljani. Palazzo Porto je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Palazzo Iseppo da Porto Festa, Vicenza (na portalu Palladio museum) (it)